ddrg/super_eurlex huggingface dataset:
HYVÄKSYTYTTEKSTIT
P5_TA(2002)0036
Valiokuntienjäsentenlukumäärä
Euroopanparlamentinpäätösvaliokuntienjäsentenlukumäärästä
Euroopan parlamentti, joka
bdash ottaa huomioon työjärjestyksen 150 artiklan 1 kohdan,
bdash ottaa huomioon 16. tammikuuta 2002 tekemänsä päätöksen(1) valiokuntien jäsenten lukumäärästä,
1. päättää muuttaa parlamentin valiokuntien jäsenten lukumäärää seuraavasti:
VIII. Työllisyys- ja sosiaalivaliokunta: 51 jäsentäXIII. Kulttuuri-, nuoriso-, koulutus-, tiedonvälitys- ja urheiluvaliokunta: 37 jäsentäXIV. Kehitysyhteistyövaliokunta: 33 jäsentä.
(1) Hyväksytyt tekstit, P5_TA(2002)0001.
P5_TA(2002)0037
Parlamenttienvälisistäsuhteistavastaavienvaltuuskuntienjäsentenlukumäärä
Euroopanparlamentin päätösparlamenttien välisistäsuhteistavastaavienvaltuuskuntien jäsenten
lukumäärästä
Euroopan parlamentti, joka
bdash ottaa huomioon työjärjestyksen 168 artiklan,
bdash ottaa huomioon 21. heinäkuuta 1999 tekemänsä päätöksen(1) parlamenttien välisistä suhteista vastaa-
vien valtuuskuntien ja parlamentaaristen sekavaliokuntien valtuuskuntien lukumäärästä ja jäsentenlukumäärästä,
1. päättää muuttaa seuraavien parlamenttien välisistä suhteistä vastaavien valtuuskuntien jäsenten luku-
määrää seuraavasti:
a) Suhteista Israeliin vastaava valtuuskunta 18 jäsentäb) Suhteista Palestiinan lakia säätävään neuvostoon vastaava valtuuskunta 18 jäsentäc) Suhteista Etelä-Amerikan ja Mercosur-maihin vastaava valtuuskunta 24 jäsentäd) Suhteista Japaniin vastaava valtuuskunta 20 jäsentä.
(1) EYVL C 301, 18.10.1999, s. 19.21.11.2002 FI C284E/167 Euroopan yhteisöjen virallinen lehti
Keskiviikko6.helmikuuta2002
84.

toteaa, että Peking on vastustanut Venäjään Ukrainan vuoksi kohdistettuja talouspakotteita, jotka sen mukaan ovat yksipuolisia eikä YK:n turvallisuusneuvosto ole hyväksynyt niitä; korostaa, että Kiina ei ole vielä tuominnut Venäjän toimia Ukrainassa tai tunnustanut, että Venäjä on hyökännyt Ukrainaan; panee merkille, että Kiinassa valtion televisio on suurelta osin sivuuttanut Ukrainaan kohdistetun hyökkäyssodan ja väittää, että hyökkäys oli Yhdysvaltain ja Naton syytä;
22.

korostaa, että komission on valvottava EU:n lainsäädännön noudattamista; tiedostaa, että todistustaakka lainsäädännön rikkomisen osoittamisesta on komissiolla, joka ei voi luottaa olettamiin rikkomusmenettelyissä; korostaa kuitenkin, että vaikka komissio on vahvistanut, että unionin lainsäädännön asianmukainen soveltaminen on edelleen ensisijainen tavoite, joidenkin rikkomusmenettelyjen kesto, jopa silloin kun komissiolla on riittävästi näyttöä, viittaa päinvastaiseen; pitää vastuuttomana, että komission ympäristöasioiden pääosastolla on johdonmukaisesti ja jatkuvasti liian vähän henkilöstöä aikana, jolloin lainsäädännön aloista ympäristölainsäädäntöön kohdistuu eniten rikkomuksia ja Euroopan vihreän kehityksen ohjelman johdosta on käynnistetty uusia aloitteita; pitää valitettavana, että korvaamattomia varoja menetetään komission toimettomuuden ja EU:n henkilöstöbudjetin leikkausten vuoksi; ehdottaa, että komissio ja jäsenvaltiot keskittyvät olennaiseen;
—

ottaa huomioon marraskuussa 2021 julkaistun Euroopan neuvoston raportin ”Beyond Definitions: a call for action against hate speech in Albania – a comprehensive study”,
2.

korostaa, että pakkotyön käytön määrittämisen perusteena olisi käytettävä ILO:n pakkotyötä koskevia indikaattoreita, mukaan lukien sen pakkotyön käytön arviointiohjeet ”Hard to see, harder to count – Survey guidelines to estimate forced labour of adults and children”;
—

ottaa huomioon 25. syyskuuta 2015 annetun YK:n yleiskokouksen kestävän kehityksen toimintaohjelmaa koskevan päätöslauselman ”Transforming our world: the 2030 Agenda for Sustainable Development”,
23.

korostaa, että on tärkeää vauhdittaa luonnonmukaisen vesiviljelyn ja sen markkinoiden kehittämistä EU:ssa sekä vahvistaa tällaisten tuotteiden kysyntää ja kuluttajien luottamusta niihin; korostaa, että yksi neljästä kalastustuotteesta on peräisin vesiviljelystä; huomauttaa kuitenkin, että koska suurin osa näiden tuotteiden kulutuksesta katetaan tuonnilla, jonka osuus kokonaistarjonnasta on 60 prosenttia, alalla on valtava kasvupotentiaali, jota meidän on hyödynnettävä, jotta eurooppalaista vesiviljelyä ja erityisesti luonnonmukaista vesiviljelyä voidaan kehittää;
111.

korostaa, että on tarpeen keskittyä potilaiden elämänlaatuun, koska sellaisten kroonista syöpää sairastavista henkilöiden määrä on lisääntymässä, joiden sairautta ei voida parantaa mutta joiden tila ehkä voidaan vakauttaa usean vuoden ajaksi; korostaa, että on tärkeää antaa erityisiä EU:n suosituksia potilaiden ja syövästä selvinneiden elämänlaadun parantamiseksi muun muassa kattavalla tukihoidolla, joka sisällytetään syövän hoitoon alkaen diagnosoinnista ja jatkuen koko sairauden ajan (mukaan lukien kivunlievitys, psykologiset palvelut, mukautettu liikunta, tieteelliseen näyttöön perustuvat täydentävät hoitomuodot, koulutuksen saatavuus, ravitsemustuki, sosiaaliapu, joka kattaa kaikki päivittäiset työtehtävät, kuten kotitalousavun tai lastenhoitopalvelut, lisääntymisterveydenhuollon saatavuus ja esteettisen eheyden palauttaminen) ja mahdollisuus käyttää erikoistuneita tukikeskuksia; pyytää jäsenvaltioita tunnustamaan jälkiseuraukset (fyysiset tai psyykkiset vammat) sekä sosiaalisen syrjinnän myös työpaikalla; pyytää komissiota ehdottamaan jäsenvaltioille suuntaviivoja, joissa korostetaan, miten tärkeää on luoda kattavat järjestelmät, joilla taataan, että näihin tarpeisiin vastataan; toteaa, että syöpä on taloudellisesti raskas sairaus, muutenkin kuin syöpähoitojen hinnassa mitattuna; kehottaa komissiota perustamaan foorumin palliatiivista hoitoa koskevien parhaiden käytäntöjen vaihtamiseksi ja tukemaan palliatiivista hoitoa koskevaa tutkimusta;
1.

muistuttaa, että oikeus esittää vetoomus on vanhin kansalaisten suoran osallistumisen väline unionin tasolla ja että se on kansalaisille yksinkertaisin ja suorin keino ottaa yhteyttä unionin toimielimiin, ilmaista näkemyksensä unionin tasolla hyväksytystä lainsäädännöstä ja tehdyistä strategisista valinnoista ja tehdä kantelu porsaanrei’istä ja puutteellisesta täytäntöönpanosta; muistuttaa, että vastaanotettujen vetoomusten määrä suhteessa unionin väestöön on edelleen vaatimaton ja että vetoomusoikeuden käytössä on merkittäviä eroja jäsenvaltioiden, alueiden ja kielten välillä; katsoo, että unionin kansalaisuuteen liittyviä oikeuksia koskevat kohdennetut tiedotuskampanjat ja kansalaiskasvatus voivat tavoittaa laajempia väestöryhmiä ja tuottaa konkreettisia tuloksia kansalaisten oikeuksien tunnetuksi tekemisessä unionin tasolla; korostaa, että vetoomusvaliokunnalla on käytössään monenlaisia välineitä, kuten mietintöjen ja päätöslauselmien laatiminen, julkiset kuulemiset, aihekohtaiset työpajat ja tiedonhankintamatkat, joiden avulla voidaan vastata kansalaisten huolenaiheisiin ja saada Euroopan parlamentti, muut unionin toimielimet ja kansalliset viranomaiset ryhtymään toimiin; kehottaa vetoomusvaliokuntaa tehostamaan yhteistyötään kansallisten parlamenttien kanssa ja luomaan kumppanuuden, joka mahdollistaa parhaiden käytäntöjen vaihdon;
—

ottaa huomioon Euroopan parlamentin tutkimuspalvelun selvityksen ”Article 50 TEU in practice: How the EU has applied the ’exit’ clause” marraskuulta 2020,
on huolestunut kemiallisen sodankäynnin aiheuttamasta uhasta, joka on seurausta siitä, että kemiallisten aseiden käyttö on ollut laajinta ja pitkäaikaisinta vuosikymmeniin; on erityisen huolissaan siitä, että joillakin valtiollisilla ja valtiosta riippumattomilla toimijoilla on yhä paremmat valmiudet tuottaa kiellettyjä kemiallisia aineita entistä nopeammin ja niin, että havaitsemiseen tarvittavia indikaattoreita on vain vähän; korostaa tarvetta pitää yllä kemiallisten aseiden vastaista maailmanlaajuista eettistä normia estämällä se, että niiden käyttö jää rankaisematta; kehottaa hyödyntämään tehokkaasti EU:n hiljattain hyväksymää maailmanlaajuista ihmisoikeuspakotejärjestelmää tämän normin ylläpitämiseksi; pitää myönteisenä, että neuvosto on hyväksynyt horisontaalisen pakotejärjestelmän, jolla puututaan kemiallisten aseiden tuotantoon, varastointiin, käyttöön ja leviämiseen liittyviin yhä lisääntyviin rikkomuksiin; toistaa vakavan huolensa Aleksei Navalnyin sekä Sergei ja Julija Skripalin murhayrityksistä, joissa käytettiin kiellettyä Novitšok-hermomyrkkyä, joka kemiallisten aseiden kieltosopimuksen mukaan katsotaan kemialliseksi aseeksi; suhtautuu myönteisesti pakotteisiin, joita Venäjän viranomaisille asetettiin 14. lokakuuta 2020 vastauksena tähän räikeään kansainvälisten normien ja Venäjän kansainvälisten sitoumusten rikkomiseen; kehottaa Venäjää antamaan tarkkoja vastauksia Kremlin kriitikon Aleksei Navalnyin myrkyttämistä koskeviin kysymyksiin, kuten 45 läntisen maan ryhmä on vaatinut Kemiallisten aseiden kieltojärjestön sääntöjen mukaisesti;
43.

korostaa mahdollisuuksia, joita suuret tilausvideopalvelut tarjoavat Euroopan audiovisuaalisten teosten tekijöille ja tuottajille; on kuitenkin huolestunut work-for-hire -tyyppisen vuokratyön järjestelmästä ja kertaostosopimuksista, joita nämä palvelut usein käyttävät ostaakseen jonkin teoksen tekijänoikeudet kertamaksua vastaan ja hyötyäkseen teosten käytöstä syntyvistä tuloista; katsoo, että yleisradiotoiminnan harjoittajien ja tilausvideopalvelujen välinen reilu markkinakilpailu on ensisijaisen tärkeää alojen tulevan selviytymisen kannalta, kuten audiovisuaalisia mediapalveluja koskevassa direktiivissä on vahvistettu; kehottaa komissiota laatimaan selvityksen tilausvideopalvelujen vaikutuksesta Euroopan elokuva- ja audiovisuaalimarkkinoihin ja erityisesti arvoketjun eri toimijoiden välisiin suhteisiin sekä ryhtymään konkreettisiin toimiin, joilla ehkäistään mahdollisia painostuskäytäntöjä, sillä ne voivat estää teosten tekijöitä saamasta työstään asianmukaisen ja riittävän korvauksen;
B.

ottaa huomioon, että kansainväliset avustusjärjestöt ovat varoittaneet, että Somalia on humanitaarisen katastrofin partaalla, sillä koko maassa arviolta 5,9 miljoonaa ihmistä tarvitsee humanitaarista apua ja yli 2,7 miljoonaa ihmistä kärsii hätätilan tasoisesta puutteellisesta elintarviketurvasta, mukaan lukien 800 000 alle viisivuotiasta lasta, jotka ovat vaarassa kärsiä akuutista aliravitsemuksesta; ottaa huomioon, että kaksi miljoonaa ihmistä kärsii vakavasta vesipulasta; ottaa huomioon, että YK on todennut Somalian kärsivän pahimmasta rahoitusvajeesta kuuteen vuoteen; ottaa huomioon, että humanitaaristen kumppaneiden arvion mukaan 7,7 miljoonaa somalialaista tarvitsee humanitaarista apua vuonna 2022 ja että vuonna 2022 noin 1,2 miljoonaa alle viisivuotiasta lasta todennäköisesti kärsii akuutista aliravitsemuksesta, mikäli he eivät saa välittömästi hoitoa;
—

ottaa huomioon heinäkuussa 2019 julkaistun Maailman ruokaturvakomitean (CFS) ruokaturvaa ja ravitsemusta käsittelevän korkean tason asiantuntijaryhmän raportin ”Agroecological and other innovative approaches for sustainable agriculture and food systems that enhance food security and nutrition”,
4.

korostaa, että covid-19-kriisin tärkeydestä huolimatta EUSR:stä on edelleen tarjottava tukea luonnonkatastrofeista toipuville maille; korostaa, että ilmastonmuutos on yksiselitteinen tosiasia ja että siksi on olennaisen tärkeää toteuttaa toimia myös keskipitkällä ja pitkällä aikavälillä; on edelleen huolissaan EUSR:n rahoituksen riittävyydestä etenkin, kun sen soveltamisalaa on laajennettu ja kun se on yhdistetty hätäapuvaraukseen monivuotisessa rahoituskehyksessä 2021–2027; toteaa, että solidaarisuus- ja hätäapuvarauksen enimmäismäärä on 1,2 miljardia euroa;
E.

ottaa huomioon, että 15. maaliskuuta 2021 Kakuman leirin osan 3 korttelissa 13 kaksi pakolaista sai toisen asteen palovammoja murhapolttoiskussa, joka tehtiin bensiinipommilla heidän nukkuessaan; ottaa huomioon, että toinen uhreista, ugandalaispakolainen Chriton Atuhwera, menehtyi saamiinsa vammoihin; ottaa huomioon, että yhä useampia hlbtiq+-pakolaisia vastaan on hyökätty ja he ovat loukkaantunut ja monien on täytynyt paeta pakolaisleiriltä alueelle, jossa heitä ei suojella ja jolle he eivät saa laillisesti jäädä;
F.

ottaa huomioon, että Rusesabaginan terveydentila vankeudessa on saatujen tietojen mukaan erittäin huolestuttava, koska hän on sairastanut syövän ja kärsii sydän- ja verisuonitaudista; toteaa, että Rusesabaginan asianajajien mukaan hän on joutunut jättämään väliin kaksi syöpäseulontaa ja vankilaviranomaiset eivät anna hänen käyttää hänen belgialaisen lääkärinsä antamia reseptilääkkeitä, mikä on aiheuttanut henkistä ja fyysistä ahdistusta; toteaa, että tämä on vastoin Ruandan perustuslain 12 ja 14 pykälää, jotka koskevat oikeutta elämään, oikeutta fyysiseen koskemattomuuteen sekä suojelua epäinhimilliseltä tai halventavalta kohtelulta;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (5), jäljempänä ”varainhoitoasetus”,
—

ottaa huomioon 5. maaliskuuta 2020 julkaistun Euroopan tasa-arvoinstituutin raportin Pekingin toimintaohjelman täytäntöönpanosta EU:n jäsenvaltioissa (”Beijing + 25: The fifth Review of the implementation of the Beijing Platform for Action in the EU Member States”),
1.

tuomitsee jyrkästi sen, että Saudi-Arabia teloittaa edelleen nuoria rikoksentekijöitä, vaikka se on väittänyt poistaneensa käytöstä tällaiset teloitukset, ja toteaa, että näistä esimerkkinä on Mustafa Hashem al-Darwishin äskettäinen teloitus rikoksesta, jonka tekohetkellä hän on saattanut olla alaikäinen ja josta hänet tuomittiin epäoikeudenmukaisessa oikeudenkäynnissä, jossa hänet saatiin tunnustamaan teko kiduttamalla; tuomitsee sen, että Saudi-Arabiassa on tällä hetkellä vähintään 40:tä teloitusuhan alla olevaa pidätettyä henkilöä, joista vähintään yhdeksän on tuomittu väitetyistä rikoksista, joiden tekohetkellä he olivat alaikäisiä, ja joiden joukossa on hallituksen rauhanomaisia arvostelijoita;
J.

ottaa huomioon, että Sri Lankan siviilihallinnon tehtävien nopeasta militarisoitumisesta on selviä merkkejä; ottaa huomioon, että vuodesta 2020 lähtien keskeisiin hallinnollisiin virkoihin on nimitetty vähintään 28 palveluksessa olevaa tai entistä sotilasta ja tiedustelualan ammattilaista; ottaa huomioon, että näihin nimityksiin kuuluu vähintään kaksi korkea-arvoista sotilasvirkamiestä, jotka on mainittu YK:n raporteissa sellaisten tapausten yhteydessä, jotka koskevat väitettyjä sotarikoksia ja rikoksia ihmisyyttä vastaan konfliktin viimeisinä vuosina; ottaa huomioon, että monet poliisin tutkintavankeudessa olevat epäillyt ja Sri Lankan vankiloissa olevat vangit ovat saaneet surmansa; ottaa huomioon, että viimeisimpiin tapauksiin kuuluvat poliisin tutkintavankeudessa toukokuussa 2021 ilmenneet kuolemantapaukset; ottaa huomioon, että Maharan vankilassa kuoli 11 vankia ja 117 loukkaantui, kun vartijat avasivat tulen saadakseen hallintaansa covid-19-olosuhteiden aiheuttaman mellakan marraskuussa 2020;
3.

huomauttaa, että tarvitaan 11 miljardia annosta siihen, että 70 prosenttia maailman väestöstä rokotetaan, mutta että tästä määrästä on tuotettu vain murto-osa; toteaa, että lähestymistapa, jossa lupaudutaan toimittamaan käyttämättä jääneet annokset, on riittämätön; muistuttaa, että Covaxilla on Intian tämänhetkisen covid-19-tilanteen vuoksi 190 miljoonan annoksen vaje ja että se ei saavuta toimitustavoitteitaan lähitulevaisuudessa; panee merkille, että EU on Covax-mekanismin merkittävä lahjoittaja rahoituksen ja rokotteiden jakamisen osalta sekä Covaxin kautta että kahdenvälisesti; kehottaa kuitenkin EU:ta ja sen kumppaneita lisäämään merkittävästi Covaxin taloudellista ja muuta kuin taloudellista tukea; suhtautuu tässä yhteydessä myönteisesti tiettyjen valmistajien lupaukseen toimittaa 1,3 miljardia rokoteannosta tuotantohinnalla tai alhaisin kustannuksin ja Team Europen sitoumukseen lahjoittaa 100 miljoonaa annosta matalan tulotason ja keskitulotason maille vuoden loppuun mennessä ja muistuttaa, että EU:n jäsenvaltioiden arvioidaan saavan vähintään 400 miljoonan rokoteannoksen ylijäämän vuonna 2021; pitää myönteisenä myös EU:n pelastuspalvelumekanismin tarjoamaa tukea rokotteiden ja oheismateriaalin toimittamisessa; korostaa, että toimitukset Covaxille on asetettava etusijalle; pitää valitettavana Yhdistyneen kuningaskunnan ja Yhdysvaltain aikeita kehittää toissijaiset jälleenmyyntimarkkinat ylijäämärokotteiden myymiseksi muihin teollisuusmaihin;
C.

panee kiinnostuneena merkille, että äskettäisen kyselytutkimuksen mukaan kaksi kolmesta EU:n kansalaisesta on sitä mieltä, että Euroopan unionilla olisi oltava enemmän toimivaltaa covid-19-kriisin kaltaisten kriisien hallitsemiseksi, ja yli puolet on sitä mieltä, että EU:lla olisi oltava enemmän taloudellisia keinoja tällaisista kriiseistä selviytymiseen (6); toteaa, että tämänhetkisellä terveyskriisillä on erittäin merkittävä inhimillinen ulottuvuus ja että EU:n ja jäsenvaltioiden olisi toimittava sen mukaisesti yhteisvastuun hengessä;
44.

on tyytyväinen edistymiseen hlbti-henkilöiden oikeuksien suojelussa ja suhtautuu myönteisesti siihen, että Montenegro on alueen ensimmäinen maa, jossa on hyväksytty samaa sukupuolta olevien henkilöiden parisuhteita koskeva laki; kehottaa viranomaisia varmistamaan, että kaikki tarvittavat edellytykset sen asianmukaiselle täytäntöönpanolle täyttyvät; painottaa, että transsukupuolisten ja muunsukupuolisten henkilöiden tilannetta on kohennettava; pitää myönteisenä, että vuoden 2019 Pride-kulkue sujui rauhanomaisesti; kehottaa Montenegron viranomaisia jatkamaan yhteiskunnallisen osallisuuden ja suvaitsevaisuuden ilmapiirin parantamista ja keräämään eriteltyjä tietoja seksuaaliseen suuntautumiseen ja sukupuoli-identiteettiin perustuvasta vihapuheesta ja rikollisuudesta;
A.

ottaa huomioon, että lähes puolet Hondurasin maa-alasta on metsiä, joista puolet on trooppisia sademetsiä; toteaa, että luokittelemattomia puita ja lajeja on edelleen valtavasti; ottaa huomioon, että Honduras on menettänyt noin 12,5 prosenttia metsäpinta-alastaan sitten vuoden 2015 pääasiassa todennäköisesti ilmastonmuutoksen aiheuttaman tuholaisvahingon vuoksi ja osin metsäpalojen, metsäkadon ja laittomien hakkuiden seurauksena;
—

ottaa huomioon 6. lokakuuta 2020 annetun komission tiedonannon ”Länsi-Balkanin talous- ja investointisuunnitelma” (COM(2020)0641) ja komission yksiköiden valmisteluasiakirjan ”Guidelines for the Implementation of the Green Agenda for the Western Balkans” (SWD (2020)0223),
—

ottaa huomioon perusoikeusviraston 4. maaliskuuta 2019 antaman lausunnon 3/2019 perusoikeuksista Kreikkaan ja Italiaan perustetuissa järjestelykeskuksissa (”Update of the 2016 Opinion of the European Union Agency for Fundamental Rights on fundamental rights in the ’hotspots’ set up in Greece and Italy”),
—

ottaa huomioon Euroopan unionin perusoikeusviraston tekemän työn ja erityisesti 13. syyskuuta 2019 julkaistun raportin ”Rights in practice: access to a lawyer and procedural rights in criminal and European arrest warrant proceedings”, 11. joulukuuta 2019 julkaistun raportin ”Criminal detention conditions in the European Union: rules and reality” ja 9. marraskuuta 2016 julkaistun raportin ”Criminal detention and alternatives: fundamental rights aspects in EU cross-border transfers” sekä joulukuussa 2019 perustetun tietokannan vankilaoloista,
—

ottaa huomioon 8. toukokuuta 2020 julkaistun Euroopan keskuspankin kyselytutkimuksen euroalueen yritysten rahoituksensaantimahdollisuuksista ”Survey on the Access to Finance of Enterprises in the euro area – October 2019 to March 2020”,
26.

on tyytyväinen siihen, että jätevesidirektiivin ( 30 ) täytäntöönpanoa jäsenvaltioissa koskevan kymmenennen kaksivuotiskertomuksen mukaan yhdyskuntajätevesien keruu ja käsittely on parantunut EU:ssa viime vuosikymmenen aikana, ja siihen, että jätevesidirektiivi on vähentänyt saastekuormitusta ja siten osaltaan parantanut veden laatua; pitää kuitenkin valitettavana, että jätevesidirektiivin täysimääräistä noudattamista ei ole vielä saavutettu, koska jotkin jäsenvaltiot ovat edelleen hyvin kaukana tavoitteistaan; tukee komission näkemystä, jonka mukaan on tehtävä enemmän olemassa olevan pilaantumisen, lisääntyvien epäpuhtauksien, energiankäytön ja lietteen hallinnan sekä hallintokysymysten ratkaisemiseksi; pitää lisäksi valitettavana, että jätevesidirektiivin arvioinnissa ei analysoida sen tehokkuutta siltä osin kuin on kyse teollisuuden jätevesien johtamisesta keräysjärjestelmiin ja yhdyskuntajätevesien käsittelylaitoksiin;
J.

ottaa huomioon, että useimmat kansalliset ja kielivähemmistöt ovat tilanteessa, jossa ne ovat sulautumassa valtavirtaan ja niiden kieli on katoamassa yhä kiihtyvällä vauhdilla, mikä köyhdyttää kielellistä ja kulttuurista rikkautta EU:ssa ja vähentää sen monimuotoisuutta, joka on kuitenkin asia, jota EU:n on perussopimusten nojalla suojeltava; katsoo, että koulutus on tärkein väline, jonka avulla voidaan elvyttää vähemmistökieliä ja säilyttää ne;
7.

on huolissaan siitä, että korkean tason korruptiota koskevissa tutkinnoissa ei edelleenkään saada aikaan konkreettisia tuloksia; toteaa, että korruptio, tehottomuus ja vastuuvelvollisuuden puute ovat edelleen laajalle levinneitä ongelmia oikeuslaitoksessa ja että kansalaisten luottamus oikeusjärjestelmään on edelleen vähäistä, koska käsityksenä on, että tuomarit ovat alttiina poliittiselle painostukselle ja tekevät epäoikeudenmukaisia päätöksiä; panee merkille korkean tason korruptiota koskevien tutkintojen lisääntyneen määrän, mukaan lukien korruptiotapaukset, joissa on rajat ylittäviä näkökohtia ja jotka on käynnistetty korkea-arvoisia virkamiehiä ja merkittäviä julkisuuden henkilöitä vastaan; panee huolestuneena merkille alemman ja ylemmän oikeusasteen tuomioistuinten päätösten väliset erot, jotka vaikuttavat myös lopullisten ja virallisten tuomioiden puuttumiseen; huomauttaa, että on tarpeen suorittaa vakavia, riippumattomia ja aktiivisia tutkintoja ja saada aikaan tuloksia korruption, järjestäytyneen rikollisuuden ja rahanpesun torjunnan alalla ja tutkia perusteellisesti väitteet korkean tason korruptiosta, jotka tulivat ilmi äänitallenteissa kesällä 2020 ja jotka koskevat Apartment Gate – ja Guesthouse Gate -skandaaleja, tankkeritapausta sekä Rosenets-merenranta-alueen tapausta ja Bulgarian kehityspankin väitettyyn laittomaan rahansiirtoon liittynyttä skandaalia, mikä kaikki viittaa vakaviin ja systeemisiin puutteisiin oikeusvaltion valvonnassa sekä korruption vastaisissa toimissa Bulgariassa; on huolissaan myös matalamman profiilin esimerkeistä oikeusvaltion puutteista Bulgariassa, kuten asunnonomistajien kohtelusta Sunset Resortissa Pomoriessa; pitää myönteisenä uuden yhtenäisen korruptiontorjuntaviraston perustamista Bulgariassa; kehottaa Bulgarian viranomaisia varmistamaan, että virasto pystyy hoitamaan laajan vastuualueensa tehokkaasti, mukaan lukien ennaltaehkäisy, tutkinta ja laittomasti hankittujen varojen takavarikointi;
—

ottaa huomioon Counter Balance -järjestön lokakuussa 2019 esittämän raportin ”Is the EIB up to the task in tackling fraud and corruption?” (8),
S.

ottaa huomioon, että Filippiinit on hyötynyt 25. joulukuuta 2014 alkaen EU:n yleisen tullietuusjärjestelmän (GSP +) tehostetuista kauppaetuuksista; ottaa huomioon, että tämän aseman edellytyksenä on, että maa on ratifioinut ja pannut täytäntöön 27 kansainvälistä yleissopimusta, jotka koskevat ihmisoikeuksia, työntekijöiden oikeuksia, ympäristönsuojelua ja hyvää hallintotapaa; ottaa huomioon, että vuonna 2019 25 prosenttia Filippiinien kokonaisviennistä EU:hun (lähes 2 miljardia euroa) sai etuuskohtelun tämän järjestelmän mukaisesti; ottaa huomioon, että vaikka EU on havainnut merkittävää taantumista maan ihmisoikeustilanteessa, se ei ole tähän mennessä käynnistänyt mekanismia, joka voisi johtaa näiden kauppaetuuksien keskeyttämiseen;